সম্প্রতি দেশে ঘটে যাওয়া বিভিন্ন ইস্যুতে সরগরম সামাজিক যোগাযোগমাধ্যমগুলো। সমসাময়িক বিভিন্ন ইস্যুতে ভরে উঠছে ফেসবুক ওয়াল। নিউজ ফিডে দেখা যাচ্ছে বিভিন্ন নিউজ, স্ট্যাটাস এবং ছবিসহ আরও অনেক কিছু। আবার এর মধ্যেই দেখা যাচ্ছে এমন কিছু স্ট্যাটাস বা স্ক্রিনশট, যা প্রচুর শেয়ার হচ্ছে, তর্ক-বিতর্ক হচ্ছে, এমনকি ভাইরালও হয়ে যাচ্ছে। অথচ এসবের বেশিরভাগই ভুয়া বলে অভিযোগ পাওয়া যাচ্ছে। এমনও দেখা গেছে, কারও মূল স্ট্যাটাসকে বিকৃত করে স্ক্রিনশট আকারে তুলে দেওয়া হচ্ছে। যা বিদ্বেষ ছড়াচ্ছে, সমাজে ঘৃণা উসকে দিচ্ছে। স্বভাবতই প্রশ্ন উঠেছে, ফেসবুকে একজনের স্ট্যাটাস আরেকজন কি পরিবর্তন করতে পারেন?